Public procurement notice: Contract Notice
Published: 2020-07-17
Buyer: Kanta-Hämeen sairaanhoitopiirin kuntayhtymä
Country: FI
Contract type: Supplies
Procedure: Open procedure
CPV classification: 48814000: Medical information systems
Submission deadline: 2020-08-31
Award criteria: The most economic tender

Technical requirements: Tavoitteena on hankkia kustannustehokas ja teknologialtaan ajantasainen Picture Archiving and Communication System (PACS) -järjestelmä, jota käytetään lääketieteellisten kuvien katseluun, käsittelyyn, jakeluun ja arkistointiin ja jossa on tuotantokäyttöön siirryttäessä kansallisen vaatimuksen mukainen liityntä Kansalliseen kuva-aineistojen arkistoon. PACS-järjestelmän tulee myös olla muokattavissa tulevaa sote- ja maakuntauudistusta varten. Lisäksi hankittavan PACS-järjestelmän tulee olla yhteensopiva Pirkanmaan sairaanhoitopiirissä käytössä olevan Istekki PACS -palvelun kanssa, jotta ERVA-alueen Tähtisairaala-yhteistyö on kuvantamisen osalta toteutettavissa.
Hankittava PACS-järjestelmä korvaa nykyisen Kanta-Hämeen sairaanhoitopiirin käytössä olevan, OneMed Oy:n toimittaman Fujifilmin Synapse PACS-järjestelmän ja Jivex-järjestelmän. Synapseen arkistoidaan vuosittain noin 150 000 kuvantamistutkimusta. Jivex-järjestelmää käytetään kuvadatan siirtoon ja tallennukseen ulkoisilta medioilta Synapse PACS-järjestelmään (Jivex Import Gateway, Jivex Review Client, Jivex Analog Modality Gateway).
Ortopedian sablunointi- ja suunnitteluohjelmistona käytetään Sectran ortopedistä ohjelmistoa ja valmiit kuvat arkistoidaan Fuji Synapse PACS -järjestelmään. Ortopedian tarvitsemien ohjelmistojen tulee myös kuulua nyt hankittavaan PACS-järjestelmä kokonaisuuteen.
Sairaanhoitopiirissä on käytössä myös Lifecare PACS -järjestelmä, jonne arkistoidaan vuosittain noin 60 000 hammaskuvaa (intraoraali, OPG), valokuvia, äitiyshuollon ultraäänitutkimuksia ja silmänpohjakuvia. Näitä kuvia ei olla automaattisesti siirtämässä uuteen PACS-järjestelmään, mutta tästäkin pyydetään optiona hinta.
Ensimmäisessä vaiheessa hankittavaan PACS-järjestelmään arkistoidaan nykyisin Synapse PACS -järjestelmään arkistoitavat tutkimukset. Hankittavan PACS-järjestelmän tulee kuitenkin mahdollistaa myös muun kuvadatan käsittely, esimerkiksi näkyvän valon kuva ja liikkuva kuva ja ääni, jotta ns. oheisdata saadaan tulevaisuudessa siirrettyä sen kautta Kansalliseen kuva-aineistojen arkistoon. Hankinnan kohteeseen eivät kuulu palvelinalustat ja vastaavat ICT-infrastruktuurikomponentit. Niistä vastaa 2M-IT, joka on KHSHP:n kapasiteettipalveluiden tuottaja.
KHSHP tulee tarjoamaan järjestelmän kokonaispalveluna Kanta-Hämeen alueen julkisille terveydenhuollon yksiköille. Kanta-Hämeen alueella KHSHP:n Hämeenlinnan yksikön ja Forssan sairaalan kuvantamisyksiköt ovat avoinna ympäri vuorokauden. KHSHP:n kliinisen fysiologian ja isotooppilääketieteen yksikkö (KFI) sekä Hämeenlinnan ja Janakkalan terveyskeskusten röntgenosastot toimivat arkisin virka-aikana, KHSHP:n Riihimäen sairaalan röntgenyksikkö myös viikonloppuisin ja arkipyhinä.
Nyt hankittavan palvelun sopimusaika on neljä (4) vuotta, jonka jälkeen sopimus jatkuu toistaiseksi voimassaolevana.
Palvelu jatkuu neljän (4) vuoden sopimuksen jälkeen toistaiseksi voimassa olevana 12 kuukauden jaksoissa, mikäli sopimusta ei irtisanota. Irtisanomisaika on tilaajan irtisanoessa palvelusopimuksen kolme (3) kuukautta ja toimittajan irtisanoessa palvelusopimuksen 12 kuukautta.
Muutoksenhaku aika markkinaoikeuteen on pääsääntöisesti 14 päivää, ja se lähtee kulumaan siitä, kun tarjoja on saanut tiedon hankintaa koskevasta päätöksestä valitusosoituksineen.
Sähköistä tiedoksiantoa käytettäessä hankintapäätös oheisasiakirjoineen katsotaan saaduksi tiedoksi sinä päivänä, jolloin päätöksen oheisasiakirjoineen sisältävä sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää.